# Província de Badakhxan

La província de Badakhxan (persa: بدخشان, Badakhŝān) és una divisió administrativa de l'Afganistan amb 28 districtes, situada al bord-est del país entre l'Hindu Kush i l'Amudarià. En forma part l'anomenat Corredor de Wakhan. La superfície és de 4.059 km² en gran part ocupat per les muntanyes del Pamir i la població estimada el 2006 era de 825.000 habitants. El seu nom deriva de badaxš (un títol d'un oficial sassànida), on el sufix "an" vol dir "regió" (sotmesa a un badaxs)

## Història

Vegeu Badakhxan
La província de Badakhxan i la província del Panjshir foren les dos úniques províncies que no van estar mai sota control talibà. Durant la guerra un emirat islàmic fou establert a Badakhshan per Mawlawi Shariqi, paral·lel l'Estat Revolucionari Islàmic de l'Afganistan establert a Nuristan. Burhanuddin Rabbani, natural del país i el coronel Ahmad Shah Massud foren els caps de l'anomenada Aliança del Nord, oficialment Front Unit Islàmic per la Salvació de l'Afganistan i Badakhshan fou la seva base d'operacions. Finalment va passar sota ocupació americana.

## Economia

Encara que té moltes mines, la manca de comunicació les fa poc valuoses, i no té autèntics recursos econòmics; el cultiu de l'opi és gairebé l'única manera de guanyar-se la vida. S'explota el Lapislàtzuli des de fa centúries a Sar-e-Sang, que era el lloc principal d'aquest producte en temps antics. Modernament s'hi han trobat rubis i maragdes. L'explotació d'aquest mineral podria ser la clau per a la prosperitat d'aquesta regió.

## Capital

Fayzabad és la capital de Badakhshan, a la riba del riu Kokcha, amb una població de 50.000 habitants. Durant el període comunista fou centre de la resistència fins que l'exèrcit afganès la va ocupar el 1980 i els soviètics hi van establir una base.

## Demografia

La població s'estimava el 2006 en uns 823.000 habitants la major part de llengua i ètnia tadjik, però també amb parlants de pamiri, shughni, munji, ishkashimi, wakhi, i petites minories kirguizes, uzbekes i paixtus. Són musulmans sunnites excepte els pamiris que són ismaïlites.
La població estimada anteriorment era:
* 2006: 823.000 (World Gazetteer)
* 2004: 725.700 (Central Statistics Office)
* 2000: 923.144 (Oak Ridge National Laboratory)
* 1998: 924.747 (Oak Ridge National Laboratory)
* 1997: 663.700 (Central Statistics Office)
* 1991: 615.156 (ProMIS UNIDATA)
* 1990: 554.374 (USAID)
* 1979: 497.798 (Central Statistics Office)

## Districtes de Badakhxan

Districtes de Badakhxan :
| Districte | Mapa # | Capital | Població | Notes |
| Arghanj Khwa | 6 | | 12,000 | Creat el 2005 segregat del districte de Fayzabad |
| Argo | 6 | | 45,000 | Creat el 2005 segregat del districte de Fayzabad |
| Baharak | 7 | Baharak | 14,000 | Sub-dividit el 2005 |
| Darayim | 6 | | 65,000 | Creat el 2005 segregat del districte de Fayzabad |
| Darwaz | 1 | | 21,000 | Sub-dividit el 2005 |
| Darwazi ¡ | 1 | | 11,000 | Creat el 2005 segregat de Darwaz |
| Fayzabad | 6 | Fayzabad | 46,000 | Sub-dividit el 2005 |
| Ishkashim | 8 | Ishkashim | 11,000 | |
| Jurm | 10 | | 3,000 | Sub-dividit el 2005 |
| Khaix | 10 | | 48,000 | Creat el 2005 segregat de Jurm |
| Khwahan | 2 | Khwahan | 14,000 | Sub-dividit el 2005 |
| Kishim | 9 | | 63,000 | Sub-dividit el 2005 |
| Kohistan | 7 | | 12,000 | Creat el 2005 segregat de Baharak |
| Kuf Ab | 2 | | 16,000 | Creat el 2005 segregat de Khwahan |
| Kuran Wa Munjan | 11 | Kuran wa Munjan | 8,000 | |
| Ragh | 4 | Ragh | 37,000 | Sub-dividit el 2005 |
| Shahri Buzurg | 5 | Shahri Buzurg | 42,000 | |
| Shighnan | 3 | | 24,000 | |
| Shiki | 6 | | 26,000 | Creat el 2005 segregat de Fayzabad |
| Shuhada | 7 | | 31,000 | Creat el 2005 segregat de Baharak |
| Tagab | 6 | | 22,000 | Creat el 2005 segregat de Fayzabad |
| Tishkan | 9 | | 23,000 | Creat el 2005 segregat de Kishim |
| Wakhan | 13 | | 13,000 | |
| Wurduj | 7 | | 17,000 | Creat el 2005 segregat de Bharak |
| Yaftali Sufla | 6 | | 39,000 | Creat el 2005 segregat de Fayzabad |
| Yamgan | 7 | | 20,000 | Creat el 2005 segregat de Baharak |
| Yawan | 4 | | 27,000 | Creat el 2005 segregat de Ragh |
| Zebak | 12 | Zebak | 7,000 | |

## Personatges

* Burhanuddin Rabbani - líder del Jamiat-e Islami i president de l'Afganistan

## Referències

* ↑ Eilers, W. «BADAKŠĀN». A: Encyclopædia Iranica. Online Edition. Estats Units: Columbia University. Arxivat 2009-01-02 a Wayback Machine.
* 1 2 "Afghanistan's gemstones" Planet Earth Winter 2006 Arxivat 2008-09-11 a Wayback Machine., consultat el 20 agost 2008
* ↑ Afghanistan Geographic & Thematic Layers
* ↑ 1 Badakhxan

## Enllaços externs

* Recent activities and developments in Badakhshan Arxivat 2010-05-27 a Wayback Machine.